rejauldu/bengali-wikipedia huggingface dataset:
সেবাস্তিয়ান দ্রিউসি (, ; জন্ম: ৯ ফেব্রুয়ারি ১৯৯৬) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব রিভার প্লেতের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।  ২০১৩ সালে, দ্রিউসি আর্জেন্টিনা অনূর্ধ্ব-১৭ দলের হয়ে আর্জেন্টিনার বয়সভিত্তিক পর্যায়ে অভিষেক করেছেন।  প্রারম্ভিক জীবন সেবাস্তিয়ান দ্রিউসি ১৯৯৬ সালের ৯ই ফেব্রুয়ারি তারিখে আর্জেন্টিনার সান হুস্তোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল দ্রিউসি আর্জেন্টিনা অনূর্ধ্ব-১৭ এবং আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৩ সালে তিনি আর্জেন্টিনা অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অনূর্ধ্ব-১৭ আন্তর্জাতিক ফুটবলার বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:বুয়েনোস আইরেসের ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার
কাশ্যপ মাতঙ্গ ( काश्यप मातङ्ग ) বা জিয়া ইয়েমোতেং 迦葉摩騰 ( জিয়া শেমোতেং 迦攝摩騰, ঝু ইয়েমোতেং 竺葉摩騰, বা ঝু শেমোতেং 竺攝摩騰) প্রথাগতভাবে খ্রীষ্টীয় ১ম শতাব্দীতে চীনে প্রথম বৌদ্ধধর্মের প্রবর্তনকারী ভারতীয় বৌদ্ধ ভিক্ষু ছিলেন।   চীনা বৌদ্ধধর্মের জনপ্রিয় বিবরণ অনুসারে, হান সম্রাট মিং বুদ্ধ হিসাবে ব্যাখ্যা করা একটি সোনালী দেবতার স্বপ্ন দেখেন এবং ভারতে একটি প্রতিনিধি দল পাঠান। প্রতিনিধি দলটি প্রায় ৬৭ খ্রিস্টাব্দে ভিক্ষু কাশ্যপ মাতঙ্গ এবং ধর্মরত্ন, বৌদ্ধ গ্রন্থ ও ছবি বহনকারী সাদা ঘোড়ার সাথে ফিরে আসে। সম্রাট, হান রাজধানী লুওয়াং-এ শুভ্রাশ্ব মন্দির প্রতিষ্ঠা করেন, যেখানে দুজনেই প্রথম চীনা ভাষায় বিয়াল্লিশ ধারায় সূত্র অনুবাদ করেছিলেন।  তথ্যসূত্র  বিষয়শ্রেণী:ভারতীয় বৌদ্ধ বিষয়শ্রেণী:১ম শতাব্দীর অনুবাদক
রোহিতা ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি প্রশাসনিক এলাকা।  তথ্যসূত্র  বিষয়শ্রেণী:মণিরামপুর উপজেলার ইউনিয়ন  গ্রাম ১।  স্বরণপুর   ২। পট্টি   ৩। পলাশী  ৪।  বাসুদেবপুর   ৫। এড়েন্দা  ৬। রাজবাড়িয়া  ৭। জলকর রোহিতা   ৮। বাগডোব   ৯। নওয়াপাড়া  ১০। কোদলাপাড়া রোহিতা   ১১। কাশিমপুর   ১২।স্বরসকাটি   ১৩।  মুড়গাছা   ১৪। সালামতপুর   ১৫। গাংঙ্গুলিয়া বিষয়শ্রেণী:যশোর জেলার ইউনিয়ন বিষয়শ্রেণী:খুলনা বিভাগের ইউনিয়ন
রামটেক লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি নাগপুর জেলায় অবস্থিত। এই লোকসভা কেন্দ্রের সদর দফতর রামটেক শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।  মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল রামটেক লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।   বিধানসভা কেন্দ্র গুলি  লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল->    কাতোল বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাগপুর জেলায় অবস্থিত।    সাওনের বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাগপুর জেলায় অবস্থিত।    হিংনা বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি নাগপুর জেলায় অবস্থিত।    উমরেড বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাগপুর জেলায় অবস্থিত।    কাম্পটে বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নাগপুর জেলায় অবস্থিত।    রামটেক বিধানসভা কেন্দ্র এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বুলধানা জেলায় অবস্থিত।   রামটেক লোকসভা কেন্দ্র বিজয়ী বর্তমান ও প্রাক্তন সংসদ   রামটেক লোকসভা কেন্দ্র বিজয়ী বর্তমান সংসদ শিব সেনা দলের সদস্য কৃপাল তুমানে এবং যিনি গত দুই বারের সংসদ (২০১৪ ও ২০১৯https://www.news18.com/news/politics/ramtek-election-results-2019-live-updates-winner-loser-leading-trailing-2152955.html)।  তথ্যসূত্র   আরও পড়ুন  ওয়ারধা লোকসভা কেন্দ্র  নন্দুরবার লোকসভা কেন্দ্র  বহিঃসংযোগ রামটেক লোকসভা নির্বাচনের ফলাফল সরাসরি ২০১৯   ভারতে লোকসভা কেন্দ্রের তালিকা  লোকসভা নির্বাচনের ফলাফল সরাসরি ২০১৯  লোকসভা নির্বাচন  বিষয়শ্রেণী:মহারাষ্ট্রের লোকসভা কেন্দ্র বিষয়শ্রেণী:নাগপুর জেলা বিষয়শ্রেণী:১৯৫৭-এ বোম্বে রাজ্যে প্রতিষ্ঠিত
হাবরখালী নদী  বাংলাদেশের দক্ষিণ-পশ্চিমাঞ্চলের খুলনা জেলার একটি নদী।  নদীটির দৈর্ঘ্য ৮ কিলোমিটার, গড় প্রস্থ ২৬২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক হাবরখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১০১।  প্রবাহ হাবরখালী নদীটি খুলনা জেলার পাইকগাছা উপজেলার দেলুতি ইউনিয়ন এলাকায় প্রবহমান ভদ্রা নদী হতে উৎপত্তি লাভ করেছে। অতঃপর এই নদীর জলধারা খুলনা জেলার একই উপজেলার দেলুতি ইউনিয়ন পর্যন্ত প্রবাহিত হয়ে  গড়ইখালির নিকট শিবসা নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।।  এই নদীর তীরে দারুন মল্লিক খেয়াঘাট অবস্থিত।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:খুলনা জেলার নদী বিষয়শ্রেণী:পাইকগাছা উপজেলা
বিঞ্জামুরি সীতা দেবী (মৃত্যু ১৭ মে ২০১৬) হলেন একজন সংগীতশিল্পী, গায়ক এবং তেলুগু লোক সংগীতের পণ্ডিত।  জীবন দেবী আকাশবাণীতে লোক সংগীতের প্রযোজক ছিলেন। তিনি তাঁর বোন বিঞ্জামুরি আনসুইয়া দেবীর সাথে অন্ধ্র প্রদেশের অনেক উল্লেখযোগ্য কবিদের সংগীতে সুর রচনা করেছেন। এদের মধ্যে আছেন শ্রীরাঙ্গম শ্রিনিভিসা রাও (শ্রী শ্রী)।Srihari, Gudipoodi "An Era of Light Music", The Hindu 11 March 2011 তিনি ১৯৭৯ সালে মা ভূমি চলচ্চিত্রের সংগীতে অবদান রাখেন। তিনি "অন্ধ্র প্রদেশের লোক সংগীত" নামে একটি বই লিখেছেন। তিনি ২০১৬ সালের ১৭ মে মার্কিন যুক্তরাষ্ট্রে মারা যান। তথ্যসূত্র  বিষয়শ্রেণী:জন্মের বছর অজানা বিষয়শ্রেণী:২০১৬-এ মৃত্যু বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:ভারতীয় নারী ধ্রুপদী সংগীতশিল্পী বিষয়শ্রেণী:অন্ধ্রপ্রদেশের সঙ্গীতশিল্পী বিষয়শ্রেণী:ভারতীয় লোক গায়িকা বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:অন্ধ্রপ্রদেশের নারী সঙ্গীতজ্ঞ বিষয়শ্রেণী:২১শ শতাব্দীর ভারতীয় গায়িকা
টেনবি ইন্টারন্যাশনাল স্কুল নেটওয়ার্ক মালয়েশিয়ার একটি আন্তর্জাতিক স্কুল যা ১৯৬০ সালে প্রতিষ্ঠিত হয়েছিল। এখানে ৩-১৮ বছর বয়সী শিশুদের ভর্তি করে শিক্ষা দেয়া হয়। ইপোহ, পেনাং, সেতিয়া আলম, মিরি, ইস্কান্দার পুটিরি এবং সেলেঙ্গোরের টেনবি ইন্টারন্যাশনাল স্কুল রয়েছে। ২০১৮ সালের সেপ্টেম্বরে কোটা কেমুনিং-এ একটি নতুন ক্যাম্পাস খোলা হয়েছে।  তথ্যসূত্র  বিষয়শ্রেণী:মালয়েশিয়ার শিক্ষা বিষয়শ্রেণী:মালয়েশিয়ার শিক্ষাপ্রতিষ্ঠান
এমডি-পিএইচডি, ডক্টরেট অফ মেডিসিন(MD) এবং ডক্টরেট অফ ফিলসফি (PhD) চিকিৎসক-বিজ্ঞানীদের জন্য দ্বৈত চিকিৎসকীয় ডিগ্রী। এই ডিগ্রী মেডিকেল স্কুল দ্বারা স্বীকৃত।   প্রশিক্ষণ বিবরণ  আমেরিকায় MD-PhD ডিগ্রী কিছু মেডিক্যাল স্কুল এ দেওয়া দ্বৈত ডিগ্রী প্রোগ্রামের মাধ্যমে প্রাপ্ত করা সম্ভব। এমন একটি সমন্বিত প্রশিক্ষণ প্রোগ্রাম জন্য ধারণা শুরু হয় Case Western Reserve University School of Medicine প্রতিষ্ঠানের ১৯৫৬ সাল থেকে এবং এটি দ্রুত অন্যান্য মেডিক্যাল স্কুলে ছড়িয়ে পড়ে।১৯৬৪ সালে ন্যাশনাল ইনস্টিটিউট অফ হেলথ ( NIH ) কিছু বিশ্ববিদ্যালয়ে এমডি - পিএইচডি প্রোগ্রাম অর্থলগ্নী করার একটি ফান্ড গঠন করে। এই তহবিল চিকিৎসা সায়েন্টিস্ট প্রশিক্ষণ কর্মসূচী ( MSTP ) মাধ্যমে বিতরণ করা হয়।এছাড়াও কিছু নন-MSTP দ্বৈত ডিগ্রী প্রদানের তহবিলও আছে। নন-MSTP কর্তৃক তহবিল কৃত দ্বৈত ডিগ্রী প্রোগ্রামের আরও কিছু অপশন আছে এবং PhD ছাড়াও আরো অন্যান্য ডিগ্রী নেওয়া যায়।(যেমন, J.D. এবং M.B.A. ডিগ্রী )   এমডি ও পিএইচডি ডিগ্রী প্রাপ্ত হতে একটি দ্বৈত ডিগ্রী প্রোগ্রামে ভর্তি হতেই হবে, এমনটি না। পৃথকভাবেও একজন উল্লেখিত ডিগ্রী সম্পন্ন করতে পারেন। তবে, শিক্ষার্থী সব মেডিকেল স্কুলের শিক্ষাগ্রহণের জন্য টিউশন দিতে বাধ্য এবং তাদের এমডি শিক্ষার সময় কোন বৃত্তি গ্রহণ করে না। যেহেতু পিএইচডি প্রশিক্ষণ চিকিৎসা প্রশিক্ষণের সঙ্গে সম্পৃক্ত হয় না, সেহেতু উপরন্তু, পিএইচডি সম্পন্ন করার অতিরিক্ত বছর সময় লাগবে।  রেসিডেন্সী ট্রেনিং এর সময়েও একজন PhD করতে পারেন। এই সমন্বিত গবেষণা এবং গ্রাজুয়েশন লেভেলের মেডিক্যাল শিক্ষা কিছু অল্প রেসিডেন্সী প্রোগ্রাম অফার করে থাকে। এই অতিরিক্ত শিক্ষা রেসিডেন্সি পিরিয়ড আরও ৩-৪ বছর বৃদ্ধি করে।   প্রশিক্ষণ কাঠামো   প্রি-ডক্টরাল   ছাত্ররূপে বিশ্ববিদ্যালয়ে ভর্তি হওয়ার পর একজন শিক্ষার্থী 2-PhD-2 প্ল্যান গ্রহণ করে। এই পদ্ধতি অনুসারে,শিক্ষার্থী তাদের মেডিকেল স্কুলে প্রি-ক্লিনিক্যাল কারিকুলাম শেষ করবে (২ বছর), পিএইচডি স্নাতক প্রশিক্ষণের মধ্যে স্থানান্তর হবে (৩-৫ বছর) এবং সব শেষে ক্লিনিক্যাল রোটেশন শেষ করবে (২ বছর)।   পোস্ট-ডক্টরাল  এমডি-পিএইচডি ডিগ্রী শেষ হবার পর চিকিৎসক-বিজ্ঞানী অনেক দিকেই যেতে পারেন। অধিকাংশই রেসিডেন্সী ট্রেনিং এর পাশাপাশি ল্যাবরেটরি ট্রেনিং চালিয়ে যেতে থাকেন। তবে, একজন চিকিৎসক-বিজ্ঞানী রেসিডেন্সী ট্রেনিং গ্রহণে নিবৃত্ত হতে পারেন যার ফলে তিনি প্রচলিত PhD বিজ্ঞানীর সদৃশ পেশায় যেতে পারেন। একজন চিকিৎসক-বিজ্ঞানী এছাড়াও কোন প্রাইভেট সেক্টরে কাজ করতে পারেন কোনরূপ প্রথাগত ক্লিনিক্যাল কিংবা রিসার্চ ট্রেনিং এ না গিয়েই।   দ্বৈত ডিগ্রীর সুবিধা   অর্থনৈতিক  অধিকাংশ এমডি-পিএইচডি প্রোগ্রাম (সব MSTPs), মেডিকেল স্কুলের সকল টিউশন ফি, স্বাস্থ্য বীমার খরচ কভার করে এবং বৃত্তি প্রদান করে। এটি এমডি-পিএইচডি শিক্ষার্থীদের শুধুমাত্র এমডি করা সহযোগীদের সাথে অর্থনৈতিকভাবে সমতা করে যারা দ্রুতই তাদের পূর্ণ ক্লিনিক্যাল বেতন উপার্জন করার পাশাপাশি বড় ধরনের ঋণ পরিশোধ করে থাকে।   রেসিডেন্সি   অধিকাংশ এমডি-পিএইচডি দ্বৈত ডিগ্রী প্রাপ্ত প্রার্থীরা সুবিধাজনকভাবে অন্যদের তুলনায় রেসিডেন্সি প্রোগ্রামের জন্য মনোনীত হন।   ক্যারিয়ার  এমডি-পিএইচডি স্নাতকদের অধিকাংশ (80% বেশি) পরবর্তীতে আকাদেমিয়া কিংবা এমন শিল্প প্রতিষ্ঠানে যোগদান করে যেখানে মেডিকেল গবেষণা প্রধান অংশ। অনেক এমডি-পিএইচডি স্নাতকধারী তাদের নিজ নিজ বিষয়ে পরবর্তীতে ক্লিনিক্যাল প্র্যাকটিস করে থাকেন।    তথ্যসূত্র   বিষয়শ্রেণী:স্বাস্থ্যে একাডেমিক ডিগ্রী বিষয়শ্রেণী:মেডিকেল ডিগ্রী বিষয়শ্রেণী:দ্বৈত একাডেমিক ডিগ্রী বিষয়শ্রেণী:ডক্টরেট ডিগ্রী বিষয়শ্রেণী:ডক্টরাল ডিগ্রি
thumb|upright=1.5|বাগ-আই চশমা বাগ-আই চশমা চশমার এক ধরনের গড়নবিন্যাস। এটি মূলত ১৯৭০, ১৯৮০, ১৯৯০ এর দশকে জনপ্রিয় ছিল এবং নিয়মিত চশমা এবং রোদ চশমার জন্য ব্যবহৃত হত। এটি প্রথম ১৯৭০ এর মাঝামাঝি সময়ে জনপ্রিয় হয়ে ওঠে এবং ১৯৫০ এবং ৬০ এর দশকের ‘বিড়াল চশমার’ মতো সাফল্য অর্জন করে। ১৯৭০-এর দশকে এগুলি বর্গক্ষেত্র আকারের ছিল এবং পরে পরবর্তীকালে ৮০ এর দশকের আরও বৈশিষ্ট্যযুক্ত, বৃহত্তর, গোলাকার এবং আরও জনপ্রিয় স্টাইলে বিবর্তিত হয়েছিল। পরে তাদের জনপ্রিয়তা হ্রাস পেতে শুরু করে, চশমাগুলি আরও সহজলভ্য এবং আরও সাশ্রয়ী মূল্যের হয়ে উঠে। এই ধরনের চশমাগুলো পুরুষদের এবং মহিলাদের জন্য কেতাদুরস্ত বা হালের ফ্যাশানের মতো ছিল; যদিও এই মডেলের সানগ্লাসগুলো আজও ফ্যাশনেবল বলে বিবেচিত হয়। তবে ঐতিহ্যবাহী এই চশমার মডেলটি এখন মূলত প্রবীণরাই বেশি ব্যবহার করে থাকেন। মডেলটি ২০০০ এর দশকের পুরু-রিমড, আয়তক্ষেত্রাকার স্টাইলযুক্ত চশমায় বিবর্তিত হয়েছিল। এই মডেলের চশমার উল্লেখযোগ্য পরিধানকারীরা হলেন: অড্রে হেপবার্ন, জ্যাকলিন কেনেডি ওনাসিস, প্যারিস হিলটন, নিকোল রিচি, সোফিয়া লরেন এবং ভিক্টোরিয়া বেকহ্যাম ।   তথ্যসূত্র   বিষয়শ্রেণী:১৯৯০-এর দশকের ফ্যাশন বিষয়শ্রেণী:১৯৮০-এর দশকের ফ্যাশন বিষয়শ্রেণী:১৯৭০-এর দশকের ফ্যাশন বিষয়শ্রেণী:সংশোধনী লেন্স বিষয়শ্রেণী:চক্ষুপরিধেয়
সিটি এফএম বাংলাদেশের একটি বেসরকারি রেডিও স্টেশন। ঢাকায় এটি ৯৬.০ এফএম তরঙ্গে সম্প্রচার করে। বাংলাদেশ সরকারের মাননীয় তথ্যমন্ত্রী হাসানুল হক ইনু রেডিও স্টেশনটির উদ্বোধন করেন। ২০১৩ সালের ২৩ মার্চ সিটি এফএম আনুষ্ঠানিক সম্প্রচার শুরু করে।   আরো দেখুন   বাংলাদেশের বেতার কেন্দ্রের তালিকা  বাংলাদেশের টেলিযোগাযোগ ব্যবস্থা  বাংলাদেশ বেতার   তথ্যসূত্র    বহিঃসংযোগ   প্রাতিষ্ঠানিক ওয়েবসাইট   বিষয়শ্রেণী:বাংলাদেশের রেডিও স্টেশন
thumb|300px|হাওয়ার্ড পাইলের একটি চিত্রণে জলদস্যুদের মধ্যে ধনসম্পদ ভাগ করা দেখানো হচ্ছে  জলদস্যু কোড হলো জলদস্যুদের মধ্যে চেইন অফ কমান্ড রক্ষা করার জন্য তৈরি একধরনের নিয়মাবলি। সপ্তদশ শতকে এটি প্রথম ব্যবহার করেন পর্তুগীজ জলদস্যু বার্থোলুমিউ পর্তুগীজ। সাধারণত প্রত্যেক জলদস্যু ক্যাপ্টেনেরই নিজস্ব কোড অফ কনডাক্ট বা আর্টিকেল ছিল যাতে দলীয় শৃঙ্খলা, চোরাই পণ্যের ভাগ ও আহত জলদস্যু ক্রুদের ক্ষতিপূরণ সম্পর্কে বিভিন্ন ধরনের নিয়ম-কানুন লিপিবদ্ধ থাকত।  কোডের উদাহরণ জলদস্যু কোড সম্বন্ধীয় সম্পূর্ণ বা প্রায় সম্পূর্ণ চারটি কোডের সেট এখনো রয়েছে, এগুলো প্রথম প্রকাশ করা হয় ১৭২৪ সালে ক্যাপ্টেন চার্লস জনসন লিখিত অ্য জেনারেল হিস্টোরি অফ দ্য পাইরেটস বইয়ে। হেনরি মর্গানের একটি জলদস্যু কোডের আংশিক ১৬৭৮ সালে আলেক্সান্ড্রে জকুয়েমেলিনের দ্য বাক্যানারস অফ আমেরিকা বইয়ে রয়েছে। অনেক জলদস্যুরই নিজস্ব আর্টিকেল ছিল বলে জানা যায়। মাত্র কয়েকটি কোডই উদ্ধার করা হয়েছে কারণ জলদস্যুদের যখন গ্রেফতার করা হত বা তাদের আত্মসমর্পণের সময় তাদের নিজেদের বিরুদ্ধে যেন পরবর্তীকালে বিচারের সময় কোডগুলো প্রমাণ হিসেবে উপস্থাপণ না করা যায় সে জন্য নথিপত্রগুলো জলদস্যুরা পুড়িয়ে ফেলতেন।  আরো দেখুন বার্থোলুমিউ পর্তুগীজ বার্থোলুমিউ রবার্টস হেনরি মর্গান পার্লে, পাইরেটস অফ দ্য ক্যারিবিয়ান (চলচ্চিত্র ধারাবাহিক) অনুসারে জলদস্যু কোড। ক্যারিবীয় দ্বীপপুঞ্জে জলদস্যুতা জনপ্রিয় সংস্কৃতিতে জলদস্যু  তথ্যসূত্র Really Bad Eggs: Pirates of the Caribbean Pirate Articles of Capt. John Phillips 1724 Charles Johnson, A General History of the Robberies and Murders of the Most Notorious Pyrates, London, 1724. Benerson Little, The Sea Rover's Practice: Pirate Tactics and Techniques, 1630-1730. Potomac Books, 2005.  বিষয়শ্রেণী:জলদস্যুতা বিষয়শ্রেণী:চুক্তি আইন বিষয়শ্রেণী:কাল্পনিক বই
ন্যান্সি হ্যারিস () একজন নাট্যকার ও চিত্রনাট্যকার। তার সৃষ্টিকর্মের মধ্যে রয়েছে নো রোম্যান্স (২০১২), আওয়ার নিউ গার্ল (২০১২), দ্য বিকন (২০১৯), সামহোয়্যার আউট দেয়ার ইউ (২০২৩)। তিনি ২০১২ সালে আইরিশ সাহিত্যে রুনি পুরস্কার অর্জন করেন।  প্রারম্ভিক জীবন হ্যারিস সাংবাদিক অ্যান হ্যারিস ও ইউগান হ্যারিসের কন্যা। তিনি ট্রিনিটি কলেজ ডাবলিন থেকে নাট্যতত্ত্ব ও ধ্রূপদী সভ্যতা বিষয়ে স্নাতক এবং বার্মিংহাম বিশ্ববিদ্যালয়ের নাট্য ও মঞ্চকলা বিভাগ থেকে নাটক রচনা বিষয়ে এম.ফিল. করেন।  কর্মজীবন হ্যারিসের প্রথম মৌলিক নাটক নো রোম্যান্স ২০১১ সালে ডাবলিনের দি অ্যাবি থিয়েটারে মঞ্চস্থ হয়। এই নাটকের জন্য তিনি ২০১২ সালে দ্য স্টুয়ার্ট পার্কার পুরস্কার অর্জন করেন।  নাটকটি আইরিশ টাইমস থিয়েটার পুরস্কার ও জেবি পুরস্কারের মনোনয়ন লাভ করে এবং দ্য সুজান স্মিথ ব্ল্যাকবার্ন পুরস্কারের ফাইনালিস্ট ছিল। তার নাটক আওয়ার নিউ গার্ল লন্ডনের দ্য বুশ থিয়েটার প্রথম মঞ্চস্থ হয় এবং ২০১৩ সালের ইভনিং স্ট্যান্ডার্ড 'সবচেয়ে প্রতিশ্রুতিশীল নাট্যকার পুরস্কার'-এর দীর্ঘতালিকায় ছিল।  ২০১৭ সালের ডিসেম্বর মাসে ডাবলিনের গেট থিয়েটারে হ্যারিসের দ্য রেড শুজ মঞ্চস্থ হয়, এটি নব প্রজন্মের জন্য ধ্রুপদী উপকথার নাট্যরূপ। ২০১৯ সালের সেপ্টেম্বরে হ্যারিসের দুটি নাটক মঞ্চস্থ হয়, প্রথমটি ড্রুইড থিয়েটারে দ্য বিকন এবং দ্বিতীয়টি দ্য ব্রিজ থিয়েটারে টু লেডিজ।  হ্যারিস ও মার্ক টেইটলার রয়্যাল শেকসপিয়ার কোম্পানির জন্য কেট ডিক্যামিলোর উপন্যাস দ্য ম্যাজিশিয়ান্‌স এলিফ্যান্ট-এর সঙ্গীতনাট্যরূপ রচনা করেন। নাটকটি কোভিড-১৯ মহামারীর জন্য এক বছর পিছিয়ে ২০২১ সালের শীতে প্রথম মঞ্চস্থ হয়।  টেলিভিশনে তিনি চ্যানেল ফোরের ধারাবাহিক ডেটস-এর কয়েকটি পর্ব রচনা করেন, যার জন্য তিনি একটি বাফটা টিভি পুরস্কারের মনোনয়ন লাভ করেন। এছাড়া তিনি সিক্রেট ডায়েরিজ অব আ কল গার্ল, দ্য গুড কার্মা হসপিটাল, দ্য ড্রাই ও মহাকাব্যিক মিনিধারাবাহিক ট্রয়: ফল অব আ সিটি-এর চিত্রনাট্য লিখেন।  তার রচিত নাটক সামহোয়্যার আউট দেয়ার ইউ ২০২৩ সালের সেপ্টেম্বর মাসে ডাবলিন মঞ্চ উৎসবের অংশ হিসেবে অ্যাবি থিয়েটারে প্রথম মঞ্চস্থ হয়।  সাহিত্যকর্মের তালিকা নাটক  নো রোম্যান্স (২০১১; অ্যাবি থিয়েটার, ডাবলিন)  আওয়ার নিউ গার্ল (২০১২; বুশ থিয়েটার, লন্ডন)  দ্য রেড শুজ (২০১৭; গেট থিয়েটার, ডাবলিন)  দ্য বিকন (২০১৯; ড্রুইড)  টু লেডিজ (২০১৯; ব্রিজ থিয়েটার, লন্ডন)  সামহোয়্যার আউট দেয়ার ইউ (২০২৩; অ্যাবি থিয়েটার, ডাবলিন)  তথ্যসূত্র  বহিঃসংযোগ    From the Archive: Bushgreen Meets Nancy Harris  Stewart Parker Trust Award Wins for Nancy Harris, Stacey Gregg and Paul Mercier  Irish Theatre Magazine review of No Romance   বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর আয়ারল্যান্ডীয় চিত্রনাট্যকার বিষয়শ্রেণী:২১শ শতাব্দীর আয়ারল্যান্ডীয় লেখিকা বিষয়শ্রেণী:আয়ারল্যান্ডীয় টেলিভিশন লেখিকা বিষয়শ্রেণী:আয়ারল্যান্ডীয় নারী নাট্যকার বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী বিষয়শ্রেণী:ডাবলিন কাউন্টির লেখক বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী
ফাথিমাথ শাফিগা (ধীবেহী: ފާތިމަތް ޝަފީގާ) (জন্ম: ২১ সেপ্টেম্বর, ১৯৬৩), সাধারণত শাফিগা নামে পরিচিত, তিনি মালদ্বীপের ক্যাপিটাল মার্কেট ডেভেলপমেন্ট অথরিটির প্রাক্তন প্রধান নির্বাহী কর্মকর্তা।   শিক্ষা  শাফিগা তার মাধ্যমিক বিদ্যালয়ের শিক্ষা আমিনিয়া বিদ্যালয়, মালে, মালদ্বীপে এবং পরে মোনাশ বিশ্ববিদ্যালয়, মেলবোর্ন, অস্ট্রেলিয়া থেকে তার মাস্টার্স অর্জন করেন।   বহিঃসংযোগ    www.cmda.gov.mv সিএমডিএ (মালদ্বীপ) এর অফিসিয়াল ওয়েবসাইট  www.maldivesstockexchange.com.mv  (স্টক এক্সচেঞ্জের জন্য অফিসিয়াল ওয়েবসাইট)  www.msd.gov.mv (মালদ্বীপ সিকিউরিটিজ ডিপোজিটরি)  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:মালদ্বীপীয় ব্যবসায়ী
মালদ্বীপের প্রধানমন্ত্রী ছিলেন মালদ্বীপ সালতানাত এবং মালদ্বীপ প্রজাতন্ত্রের একটি সরকারি পদ।   মালদ্বীপের প্রধানমন্ত্রী  থাম্ব| প্রধানমন্ত্রীর মানদণ্ড ইব্রাহিম দোশিমেনা কিলেগেফান ১৮৮৩ থেকে ১৯২৫ সালের মধ্যে তিনবার প্রধানমন্ত্রী হিসেবে দায়িত্ব পালন করেন। আবদুল মজিদ দিদি ১৯২৬ থেকে ১৯৩২ সাল পর্যন্ত প্রধানমন্ত্রী ছিলেন। মুহাম্মদ ফরিদ দিদি ১৯৩২ থেকে ১৯৪৪ সাল পর্যন্ত প্রধানমন্ত্রী হিসেবে দায়িত্ব পালন করেন। মোহাম্মদ আমিন দিদি ১৯৪৫ থেকে ১৯৫২ সাল পর্যন্ত প্রধানমন্ত্রী হিসেবে দায়িত্ব পালন করেন।  সালতানাত পুনরুদ্ধারের পর ইব্রাহিম আলী দিদি মার্চ ১৯৫৪ থেকে ১৯৫৭ পর্যন্ত প্রধানমন্ত্রী হিসেবে দায়িত্ব পালন করেন। এবং ইব্রাহিম নাসির ডিসেম্বর ১৯৫৭ থেকে নভেম্বর ১৯৬৮ পর্যন্ত প্রধানমন্ত্রী হিসেবে দায়িত্ব পালন করেন।  প্রজাতন্ত্রের সময় প্রধানমন্ত্রী হয়েছেন মাত্র একজন। আহমেদ জাকি ১৯৭২ সালের আগস্ট থেকে ১৯৭৫ সালের মার্চ পর্যন্ত প্রধানমন্ত্রী হিসেবে দায়িত্ব পালন করেন। নাসির জাকিকে বরখাস্ত করার পর মালদ্বীপে আর কোনো প্রধানমন্ত্রী নেই এবং পদটি বিলুপ্ত করা হয়েছে।   তথ্যসূত্র   বিষয়শ্রেণী:মালদ্বীপ সরকার বিষয়শ্রেণী:মালদ্বীপীয় রাজনীতিবিদ
কুষ্টাগি () ভারতের কর্ণাটক রাজ্যের কোপ্পাল জেলার একটি পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৩৯ মিটার (২০৯৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে কুষ্টাগি শহরের জনসংখ্যা হল ২১,১৮০ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কুষ্টাগি এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের শহর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত
ব্রাদলে লোকো বঁজুজি (; জন্ম: ৬ মে ২০০২; ব্রাদলে লোকো নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফরাসি ক্লাব ব্রেস্ত এবং ফ্রান্স জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।  ২০২৩ সালে, লোকো ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছেন।  প্রারম্ভিক জীবন ব্রাদলে লোকো বঁজুজি ২০০২ সালের ৬ই মে তারিখে ফ্রান্সের ইভ্রি-সুর-সেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল লোকো ফ্রান্স অনূর্ধ্ব-২১ এবং ফ্রান্স অনূর্ধ্ব-২৩ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২৩ সালের ২০শে নভেম্বর তারিখে তিনি দক্ষিণ কোরিয়া অনূর্ধ্ব-২২ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4230605 লোকো ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ফ্রান্স অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:স্তাদ ব্রেস্তোয়া ২৯-এর খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফ্রান্সের অলিম্পিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:স্তাদ দে রেঁসের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:অর্দ্র নাসিয়োনাল দ্য মেরিতের নাইট বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:অলিম্পিক রৌপ্যপদক বিজয়ী ফরাসি বিষয়শ্রেণী:ফরাসি পুরুষ ফুটবলার
আবুল হাসনাত লুৎফুল কবির সিদ্দিকী (১৫ এপ্রিল ১৯৩৯ - ১ আগস্ট ২০১৪) ছিলেন বাংলাদেশের একজন খ্যাতনামা রাজনীতিবিদ ও প্রকৌশলী। সাধারণ্যে তিনি এল. কে. সিদ্দিকী নামেই অধিক পরিচিত ছিলেন। চট্টগ্রাম-২ থেকে তিনি ৪ বার নির্বাচিত সংসদ সদস্য। তিনি বাংলাদেশের জাতীয় সংসদের ৭ম ডেপুটি স্পিকার হিসেবে দায়িত্ব পালন করেন।   জন্ম ও পারিবারিক পরিচিতি  এল. কে. সিদ্দিকী ১৯৩৯ সালের ১৫ এপ্রিল চট্টগ্রামের সীতাকুণ্ড উপজেলার দক্ষিণ রহমতনগর গ্রামে জন্মগ্রহণ করেন। তার পিতার নাম আবুল মনসুর লুৎফে আহমেদ সিদ্দিকী। তার স্ত্রীর নাম মাহমুদা সিদ্দিকী; তাদের তিন ছেলে ও এক মেয়ে। তার ভাই এ.ওয়াই.বি আই সিদ্দিকী যিনি সাবেক কূটনীতিক, সাবেক সচিব ও বাংলাদেশ পুলিশের ১৬তম পুলিশ পরিদর্শক।    শিক্ষাজীবন  সিদ্দিকী ১৯৫৪ সালে সীতাকুণ্ড সরকারি আদর্শ উচ্চ বিদ্যালয় থেকে প্রথম বিভাগে মেট্রিক পাশ করেন। তিনি ১৯৬১ সালে ঢাকার আহসান উল্লাহ ইঞ্জিনিয়ারিং কলেজ থেকে সিভিল ইঞ্জিনিয়ারি -এ স্নাতক ডিগ্রি লাভ করেন।   রাজনৈতিক জীবন   তিনি দ্বিতীয়, পঞ্চম, ষষ্ঠ ও অষ্টম জাতীয় সংসদ নির্বাচনে চট্টগ্রাম-২ থেকে সাংসদ নির্বাচিত হন এবং ১৯৮১-৮২ সালে বিদ্যুৎ, পানিসম্পদ উন্নয়ন ও বন্যা নিয়ন্ত্রণ মন্ত্রণালয়ের প্রতিমন্ত্রী ও ২০০১ সালে পানিসম্পদমন্ত্রীর দায়িত্ব পালনের পাশাপাশি ১৯৯৬ সালের ১৫ ফেব্রুয়ারির নির্বাচনের পর গঠিত সংসদে ডেপুটি স্পিকারের দায়িত্ব পালন করেন।  মৃত্যু  তিনি ৭৫ বছর বয়সে ২০১৪ সালের ১ আগস্ট বেলা পৌনে ১১টার দিকে সিঙ্গাপুরের মাউন্ট এলিজাবেথ হাসপাতালে চিকিত্সাধীন অবস্থায় মারা যান।   তথ্যসূত্র    বহিঃসংযোগ    জাতীয় সংসদের অফিসিয়াল ওয়েবসাইটএ প্রদত্ত ডেপুটি স্পিকারগণের তালিকা।   বিষয়শ্রেণী:জাতীয় সংসদের ডেপুটি স্পিকার বিষয়শ্রেণী:বাংলাদেশী মুসলিম বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশী জনহিতৈষী বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:১৯৩৯-এ জন্ম বিষয়শ্রেণী:২০১৪-এ মৃত্যু বিষয়শ্রেণী:২০শ শতাব্দীর জনহিতৈষী বিষয়শ্রেণী:বাংলাদেশের পানিসম্পদমন্ত্রী
মিথিলা বলতে বোঝাতে পারেন:  স্থান   মিথিলা, প্রাচীন বিদেহ রাজ্যের সমার্থক শব্দ।  মিথিলা (প্রাচীন শহর), বিদেহের প্রাচীন রাজধানী শহর  মিথিলা (অঞ্চল), একটি সাংস্কৃতিক অঞ্চল (ঐতিহাসিক এবং সমসাময়িক), যা এখন ভারত এবং নেপালের মধ্যে বিভক্ত।  মিথিলা অঞ্চলের ইতিহাস  মিথিলা (প্রস্তাবিত ভারতীয় রাজ্য)  ব্যক্তি   মিথিলা প্রসাদ ত্রিপাঠী, সংস্কৃত ভাষার ভারতীয় কবি  মিথিলা শর্মা (জন্ম ১৯৬৩), নেপালি নৃত্যশিল্পী এবং অভিনেত্রী  রাফিয়াথ রশিদ মিথিলা (জন্ম ১৯৮৪), বাঙালি মডেল, অভিনেত্রী, গায়িকা এবং উন্নয়নকর্মী।  মিথিলা পাল্কার (জন্ম ১৯৯৩), ভারতীয় অভিনেত্রী  অন্যান্য ব্যবহার   মিথিলা (মথ) , Erebidae পরিবারের পতঙ্গের একটি প্রজাতি।  মিথিলা চিত্রকলা, একটি ভারতীয় চিত্রকলা শৈলী  আরো দেখুন  মিথিলা সম্বলিত শিরোনাম সহ সকল পৃষ্ঠা  মৈথিলী (দ্ব্যর্থতা নিরসন)
২৮শে এপ্রিল, ২০০৮আন্তর্জাতিক  পূর্ব চীনের শানডং প্রদেশের জিবোতে দুটি যাত্রিবাহী ট্রেনের সংঘর্ষে কমপক্ষে ৭১ জন নিহত হয়েছে। (এএফপি)  ভার্জিনিয়ার দক্ষিণ-পূর্বাঞ্চলে টর্নেডোর আঘাতে আহতের সংখ্যা ২০০-তে দাঁড়িয়েছে। দক্ষিণ ভার্জিনিয়াতে জরুরী অবস্থা জারি করা হয়েছে। (এপি)  জেনারেল মোটর্‌স পিকআপ ট্রাক এবং স্পোর্ট ইউটিলিটি যান উৎপাদন কমিয়ে দেয়ার ঘোষণা দিয়েছে। (রয়টার্স)  মার্স, ইনকরপোরেটেড ২৩ বিলিয়ন ডলারের বিনিময়ে পৃথিবীর সর্ববৃহৎ চুইং গাম উৎপাদনকারী কোম্পানি ডব্লিউএম রিংলি জুনিয়র কিনে নেয়ার ঘোষণা দিয়েছে।  বাংলাদেশ ও পশ্চিমবঙ্গ প্রসঙ্গ